Document ID: 32006D0393

KOMMISSIONENS BESLUTNING
af 31. maj 2006
om udpegelse af EF-referencelaboratoriet for mund- og klovesyge
(meddelt under nummer K(2006) 2069)
(EØS-relevant tekst)
(2006/393/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2003/85/EF af 29. september 2003 om EF-foranstaltninger til bekæmpelse af mund- og klovesyge, om ophævelse af direktiv 85/511/EØF og beslutningerne 89/531/EØF og 91/665/EØF og om ændring af direktiv 92/46/EØF (1), særlig artikel 69, stk. 1, og
ud fra følgende betragtninger:
(1)
Ved direktiv 2003/85/EF er der fastsat bestemmelser om udpegelse af EF-referencelaboratoriet for mund- og klovesyge. Kommissionen har i nært samarbejde med medlemsstaterne indkaldt interessetilkendegivelser vedrørende udvælgelse af et sådant EF-referencelaboratorium under hensyntagen til kriterierne om teknisk og videnskabelig kompetence og personalets ekspertviden.
(2)
Der er også taget hensyn til de øvrige krav i forbindelse med udpegelse af officielle laboratorier, der er fastsat i artikel 12, stk. 2, i Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (2).
(3)
Institute for Animal Health, Pirbright Laboratory, der hører under Biotechnology and Biological Sciences Research Council (BBSRC), viste sig under udvælgelsesproceduren at være bedst kvalificeret og bør derfor udpeges til EF-referencelaboratorium for mund- og klovesyge i en periode på fem år.
(4)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
1. Institute for Animal Health, Pirbright Laboratory, under Biotechnology and Biological Sciences Research Council (BBSRC) i Det Forenede Kongerige udpeges til EF-referencelaboratorium for mund- og klovesyge i en periode på fem år efter datoen for offentliggørelse af denne beslutning i Den Europæiske Unions Tidende.
2. Bestemmelserne vedrørende det i stk. 1 nævnte EF-referencelaboratoriums funktioner og opgaver er fastsat i bilag XVI til direktiv 2003/85/EF.
Artikel 2
Denne beslutning er rettet til medlemsstaterne.
Udfærdiget i Bruxelles, den 31. maj 2006.

Labels: 7
6